Νέα Αβόρανη Αιτωλοακαρνανίας

Η Νέα Αβόρανη (ή απλά Αβόρανη για τους ντόπιους) είναι κωμόπολη και έδρα ομώνυμης τοπικής κοινότητας, της δημοτικής ενότητας Θεστιέων, του δήμου Αγρινίου, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης.statistics.gr.

Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Τριχωνίδος του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας.Πάπυρος Λαρούς

Η παλαιότερη ονομασία της κωμόπολης ήταν Νέα Αβώρανη, ενώ η πληθυσμιακή τάση είναι διαρκώς πτωτική.eetaa.gr

 Γεωγραφικά στοιχεία 
Η Νέα Αβόρανη, που έχει χαρακτηριστεί ως πεδινός αγροτικός οικισμός,Statistics. gr βρίσκεται στην κεντρική Αιτωλοακαρνανία, κοντά στις βορειοδυτικές ακτές της λίμνης Τριχωνίδας και δίπλα στην Ερμίτσα, ένα μικρό ποτάμι που εκβάλλει στη Λυσιμαχία. Καταλαμβάνει έκταση 7,1 χμ², σε υψόμετρο 130, και βρίσκεται ΝΑ του Αγρινίου, από το οποίο απέχει μόλις 4 χλμ.Εκδόσεις «Ελλάδα»ROAD Βορειότερα από την Νέα Αβόρανη υπάρχει και ο οικισμός (ακατοίκητος πλέον), Τα Κοαίικα (οικογένεια Κόης). Αλλιώς Σφήνα.

 Πληθυσμικά στοιχεία 
Η εξέλιξη πληθυσμού της Νέας Αβόρανης έχει ως εξής:
+Απογραφές πληθυσμού: Νέα Αβόρανη ΑιτωλοακαρνανίαςΈτος1961197119811991200120112021Κάτοικοι1.1351.109943904751623

 Διοικητικές μεταβολές μέχρι τον «Καλλικράτη» 
 ΦΕΚ 139Α - 04/06/1925
Ο οικισμός αποσπάται από την κοινότητα Καινουρίου και ορίζεται έδρα της κοινότητας Νέας Αβώρανης 
 16/10/1940
Το όνομα του οικισμού διορθώνεται σε Νέα Αβόρανη 
 ΦΕΚ 244Α - 04/12/1997
Ο οικισμός αποσπάται από την κοινότητα Νέας Αβόρανης και προσαρτάται στο δήμο Θεστιέων 
 ΦΕΚ 87Α - 07/06/2010
Ο οικισμός αποσπάται από το δήμο Θεστιέων και προσαρτάται στο δήμο Αγρινίου 

 Αξιοθέατα 
 Το Γεφύρι της Ερμίτσας στα βορειοανατολικά. Είναι κατασκευή της εποχής του Χ. Τρικούπη και διατηρείται σε πολύ καλή κατάσταση. Είναι πεντάτοξο, με άνοιγμα τόξου 13,9 μ. και ύψος τόξου 8,1μ., έχει μήκος 78,5 μ. και πλάτος 4,7μ.Γιώργος Μπελληγιάννης-Εύη Μπελληγιάννη, Πέτρινα τοξωτά γεφύρια της Ελλάδας, εκδ. Μίλητος, 2011, σ. 309.
 Η μεγάλη εκκλησία της κωμόπολης, κτισμένη με γκρίζα πέτρα και κόκκινα κεραμίδια.
 Το ξωκκλήσι του Προφήτη Ηλία.

 Προσωπικότητες 
Η παρακάτω λίστα περιλαμβάνει διάσημους που κατάγονται από την Νέα Αβόρανη:
 Νικόλαος Κυλάφης,  θεωρητικός αστροφυσικός και ομότιμος Καθηγητής στο Τμήμα Φυσικής του Πανεπιστημίου Κρήτης, καταγόμενος από την Νέα Αβόρανη.
 Γεώργιος Κόης, πρώην Πρόεδρος της τοπικής κοινότητας Κλεπάς Αιτωλοακαρνανίας, καταγόμενος από την Νέα Αβόρανη.
 Σωτήρης Τσώνης, Αθλητής της Εθνικής Ομάδας Στίβου, καταγόμενος από την Νέα Αβόρανη.
 Πηγές 
 Εγκυκλοπαίδεια Πάπυρος Λαρούς Μπριτάνικα, 1978, 2006
 Εγκυκλοπαίδεια Πάπυρος Λαρούς, εκδ. 1963
 Εγκυκλοπαίδεια Δομή, 2002-4
 Γεωργίου Δ. Μπαμπινιώτη, Λεξικό της Νέας Ελληνικής Γλώσσας, Αθήνα 2002
 Οργανισμός εκδόσεων «Ελλάδα», χάρτες (Βαρελάς)
 Χάρτες «ROAD»
 Ελληνική Στατιστική Αρχή (ΕΣΑ)
 http://www.statistics.gr/portal/page/portal/ESYE/BUCKET/General/

 Παραπομπές 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κατηγορία:Κράβαρα